Lẹ́hìn èyí ni ọ̀pọ̀lọpọ̀ bẹ̀rẹ̀ sí ṣe àròyé fún aṣojú-Olódùmarè nípa ẹwà ara wọn. Àwọn obìnrin ló pọ̀ níbẹ̀ jù lákòókò yìí, etí ènìyàn gbọ́ nǹkan. Ẹlòmíràn a wí pé orí òun tóbi jù òun ń fẹ́ kí ó túbọ̀ kéré sí i, òmíràn a wí pé etí òun tóbi ju bí òun ti fẹ́ òun kò fẹ́ irú etí bẹ́ẹ̀ mọ́, ẹlòmíràn a wí pé ẹsẹ̀ òun tẹ́ẹ̀rẹ́ ju bí ó ti yẹ òun ń fẹ́ kí ó tóbi díẹ̀ sí i. Ẹlòmíràn ń ṣe àròyé nípa irun orí òun wí pé kò pọ̀ tó òmíràn a wí pé irun orí kò dúdú tó bí ó ti yẹ bẹ́ẹ̀ ni òmíràn ń ṣe àròyé wí pé irun tí ó ti pọ̀ ri bẹ̀rẹ̀ sí dínkù. Ẹlòmíràn ń tọrọ ojú mìíràn nítorí ojú tí ó ńi kò tẹ́ ọ lọ́rùn, òmíràn ní ojú òun dàbí ojú ajá, òmíràn fi ojú ara rẹ̀ wé ojú mààlúù, bẹ́ẹ̀ ni wọ́n ń ṣe àròyé nípa ojú ara wọn. Àwọn ẹlòmíràn kò tilẹ̀ sọ̀rọ̀ nípa ojú rárá ṣùgbọ́n dípò bẹ́ẹ̀ wọ́n ń sọ̀rọ̀ nípa ẹnu, wọ́n ń wí pé ẹnu àwọn rí pẹlẹbẹ, ẹnu àwọn rí gbẹ̀rẹ̀gẹ̀dẹ̀, ẹnu àwọn rí róbótó àti wí pé eyín ẹnu àwọn ń pupa. Báyìí ni àwọn ọmọ aráyé bẹ̀rẹ̀ sí ṣe tí wọn ń sọ̀rọ̀ tí wọn ń dárúkọ orí kékeré àti ọwọ́ títóbi, bẹ́ẹ̀ náà ssì ni aṣojú-Olódùmarè fi etí sílẹ̀ tí ó ń gbọ́ àròyé wọn.
Lehin eyi ni opolopo bere si se aroye fun asoju-Olodumare nipa ewa ara won. Awon obinrin lo po nibe ju lakooko yii, eti eniyan gbo nnkan. Elomiran a wi pe ori oun tobi ju oun n fe ki o tubo kere si i, omiran a wi pe eti oun tobi ju bi oun ti fe oun ko fe iru eti bee mo, elomiran a wi pe ese oun teere ju bi o ti ye oun n fe ki o tobi die si i. Elomiran n se aroye nipa irun ori oun wi pe ko po to omiran a wi pe irun ori ko dudu to bi o ti ye bee ni omiran n se aroye wi pe irun ti o ti po ri bere si dinku. Elomiran n toro oju miiran nitori oju ti o ni ko te o lorun, omiran ni oju oun dabi oju aja, omiran fi oju ara re we oju maaluu, bee ni won n se aroye nipa oju ara won. Awon elomiran ko tile soro nipa oju rara sugbon dipo bee won n soro nipa enu, won n wi pe enu awon ri pelebe, enu awon ri gberegede, enu awon ri roboto ati wi pe eyin enu awon n pupa. Bayii ni awon omo araye bere si se ti won n soro ti won n daruko ori kekere ati owo titobi, bee naa ssi ni asoju-Olodumare fi eti sile ti o n gbo aroye won.